section_heading: Povijest
paragraph_text: Grad su osnovali Englezi sredinom 17. stoljeća pod imenom Charles Town, da bi ga Španjolci 1684. godine spalili do temelja. Godinu dana kasnije ime mu je promijenjeno u čast Williama III. od Orange-Nassau<ref> David Marley: Historic Cities of the Americas: An Illustrated Encyclopedia: ABC-CLIO, str. 6., 2005. godina, engleski jezik  1703. udružene francuske i španjolske snage vrše ekspediciju te okupiraju grad. Do 1713. Nassau postaje jako piratsko odredište,<ref> Ulrike Klausmann, Marion Meinzerin, Gabriel Kuhn: Women Pirates and the Politics of the Jolly Roger, str. 19., 1997. godina, engleski jezik  toliko jako da je većina poštenih stanovnika napustila grad. U početku su pirati Thomas Barrow i Benjamin Hornigold proglasili svojevrsnu Piratsku Republiku. Pirate je kasnije predvodio Crnobradi, kojemu su se priključili i drugi poznati pirati toga vremena, poput Charlesa Vanea, Calico Jacka Rackhama te piratkinja Anne Bonny i Mary Read. Bivši gusar Woodes Rogers povratio je red radeći za vlast i nudeći piratima oproštaj od kralja Georgea I. pod uvjetom da više ne pljačkaju. Većina ih je prihvatila, no nekoliko ih je, uključujući Crnobradog, odbilo. Do 1718. većina onih koji su odbili protjerana je ili ubijena. Britanska je vlada, unatoč suprotstavljanju također i podržavala gusare koji su napadali španjolske i američke brodove. Španjolci su često napadali grad te je više puta je izgorio, a najpoznatiji takav pokušaj dogodio se 1720. godine.